
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 370 

24 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή διοικητικών κυρώσεων. 1 

Τροποποίηση της 08/ΔΤΑ/4249/1998 (ΦΕΚ 782/τ.Β'/ 
29.7.1998) απόφασης για σύσταση Νομικού Προ¬ 
σώπου με την επωνυμία «Κέντρο Νεότητας - Αθλη¬ 
τισμού» του Δήμου Αρτέμιδος, όπως τροποποιήθη¬ 


κε με την 08/ΔΤΑ/23820/2001 όμοιάτης. 2 

Σύσταση Νομικού Προσώπου με το όνομα «Σχολική 

Επιτροπή 3ου Γυμνασίου Δήμου Γέρακα». 3 

Σύσταση Νομικού Προσώπου με το όνομα «Σχολική 

Επιτροπή 2ου Λυκείου Δήμου Γ έρακα». 4 

Σύσταση Νομικού Προσώπου με το όνομα «Σχολική 
Επιτροπή Νηπιαγωγείων Πόλης Μαρκοπούλου και 
Πόρτο Ράφτη Δήμου Μαρκοπούλου Μεσογαίας» . 5 


Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Δη¬ 
μοτικού Σχολείου Πόρτο Ράφτη και Νηπιαγωγεί¬ 
ων Πόρτο Ράφτη και Πόλης Μαρκοπούλου στο 
Δήμο Μαρκοπούλου Μεσογαίας» (ΦΕΚ743/τ.Β'/ 


17.9.1991). 6 

Τροποποίηση της 14579/4.12.2003 απόφασης του Γε¬ 
νικού Γραμματέα Περιφέρειας Θεσσαλίας. 7 


ΑΠΟΦΑΣΕΙ Σ 

Αριθ. Φ51010/1821/16 (1) 

Επιβολή διοικητικών κυρώσεων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1 και 3 του άρθρου 8 του Ν. 
3029/2002 (ΦΕΚ 160 Α'). 

2. Την Οδηγία 2003/41/ΕΚτου Ευρωπαϊκού Κοινοβουλίου 
και του Συμβουλίου της 3ης Ιουνίου 2003 για τις δραστη¬ 
ριότητες και την εποπτεία των ιδρυμάτων που προσφέ¬ 
ρουν υπηρεσίες επαγγελματικών συνταξιοδοτικών παρο¬ 
χών (1235/10/23.9.2003). 


3. Τις διατάξεις του Ν. 1558/1985 (ΦΕΚ 137 Α') και του 
Π.Δ/τος 372/1995 (ΦΕΚ201 Α'). 

4. Το Π.Δ/γμα 388/2001 (ΦΕΚ201 Α') «Διορισμός Υπουρ¬ 
γών, Αναπληρωτή Υπουργού και Υφυπουργών». 

5. Την 80088/31.10.2001 (ΦΕΚ 1485 Β') απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων». 

6. Τις 52/15.7.2003 και 216/20.1.2004 γνώμες της Εθνι¬ 
κής Αναλογιστικής Αρχής. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τον καθορισμό των ειδώντων διοικητικών κυρώσεων, τη 
ρύθμιση της διαδικασίας επιβολής των διοικητικών κυρώ¬ 
σεων, της θέσης του Ταμείου Επαγγελματικής Ασφάλι¬ 
σης σε αναγκαστική διαχείριση, της διάλυσης του Τ.Ε.Α., 
το ύψος των διοικητικών προστίμων και κάθε άλλο ανα¬ 
γκαίο θέμα απαραίτητο για την εκτέλεση του άρθρου 8 
του Ν. 3029/2002 που αφορά την εποπτεία των Ταμείων 
Επαγγελματικής Ασφάλισης από το Υπουργείο Εργασίας 
και Κοινωνικών Ασφαλίσεων και τον έλεγχο από την Εθνι¬ 
κή Αναλογιστική Αρχή, ως εξής: 

Άρθρο 1 

Είδη διοικητικών κυρώσεων 

1. Στην περίπτωση που διαπιστωθούν παραβάσεις του 
νόμου ή σοβαρές παρεκκλίσεις στην λειτουργία του 
Τ.Ε.Α., που μπορούν να προκαλέσουν οποιαδήποτε δυ¬ 
σλειτουργία επιζήμια για τα συμφέροντα των ασφαλισμέ¬ 
νων και των δικαιούχων προσώπων ή να θέσουν σε κίνδυ¬ 
νο τη φερεγγυότητα και τη βιωσιμότητάτου, ο Υπουργός 
Εργασίας και Κοινωνικών Ασφαλίσεων επιβάλλει διοικητι¬ 
κές κυρώσεις. 

2. Οι διοικητικές κυρώσεις είναι οι εξής: 

α) η σύσταση προς τη Διοίκηση του Τ.Ε.Α., 

β) η επιβολή χρηματικών προστίμων σε βάρος των προ¬ 
σώπων που άμεσα ή έμμεσα ασκούν διοίκηση ή διαχειρί¬ 
ζονται τα περιουσιακά στοιχεία του Τ.Ε.Α., 

γ) η προσωρινή παύση ενός ή περισσοτέρων από τα 
πρόσωπα που διοικούν το Τ.Ε.Α. και διορισμός προσωρι¬ 
νής διοίκησης (θέση σε αναγκαστική διαχείριση) ή περιο¬ 
ρισμό ή απαγόρευση των δραστηριοτήτων του Τ.Ε.Α., 

δ) η απαγόρευση της ελεύθερης διάθεσης των παγίων 
στοιχείων του ενεργητικού όταντο Τ.Ε.Α. δεν έχει συστή¬ 
σει επαρκή αποθεματικά, όσον αφοράτο σύνολο της δρα- 
στηριότητάς του, και όταν διαθέτει ανεπαρκή πάγια στοι¬ 
χεία για την κάλυψη των αποθεματικών του, 

ε) η ανάκληση της εγκριτικής υπουργικής απόφασης 
για τη σύσταση και τη λειτουργία του Τ.Ε.Α. (διάλυση του 
Τ.Ε.Α.). 

Άρθρο 2 

Προειδοποίηση προς τη Διοίκηση του Τ.Ε.Α. 

1. Εάν η αρμόδια Υπηρεσία της Γ.Γ.Κ.Α. του Υπουργείου 
Εργασίας και Κοινωνικών Ασφαλίσεων ή η Εθνική Αναλο- 
γιστική Αρχή διαπιστώσουν παράβαση νόμου ή παρέκκλι¬ 
ση στον τρόπο λειτουργίας του Τ.Ε.Α., ο Υπουργός Εργα¬ 
σίας και Κοινωνικών Ασφαλίσεων απευθύνει έγγραφη 
προειδοποίηση και ζητά από τη Διοίκηση του Τ. Ε. Α. να λά¬ 
βει όλα τα αναγκαία μέτρα, εντός προθεσμίας δέκα (10) 
ημερών από τη λήψη της προειδοποίησης, τα οποία έχουν 
ως σκοπό την πρόληψη ή την αποκατάσταση οποιοσδή¬ 
ποτε επιζήμιας δυσλειτουργίας ή την ενίσχυση της οικο¬ 
νομικής ισορροπίας του Ταμείου ή τη διόρθωση των πρα¬ 
κτικών που ακολουθεί. 

2. Εάν παρέλθει άπρακτη η ανωτέρω καθορισμένη προ¬ 
θεσμία και η Διοίκηση του Τ.Ε.Α. δεν συμμορφωθεί προς 
την έγγραφη προειδοποίηση ο Υπουργός Εργασίας και 
Κοινωνικών Ασφαλίσεων επιβάλλει τις προβλεπόμενες δι¬ 
οικητικές κυρώσεις. 

Άρθρο 3 

Λήψη προληπτικών μέτρων 

Δια της προειδοποιήσεως, ο Υπουργός Εργασίας και 
Κοινωνικών Ασφαλίσεων δύναται να ζητήσει από τη Διοί¬ 
κηση του Τ.Ε.Α. τη λήψη προληπτικών μέτρων, ειδικά στην 
περίπτωση αποκκλίσεων από τα ετήσια προγράμματα 
επενδυτικής πολιτικής του Τ.Ε.Α. Επίσης δύναται να επι¬ 
βάλλει τη λήψη μέτρων επιτήρησης των συναλλαγών του 
καθώς και κάθε άλλο πρόσφορο μέτρο για τη διασφάλιση 
των συμφερόντων των ασφαλισμένων και των δικαιούχων 
προσώπων. 

Άρθρο 4 

Δικαίωμα ακρόασης 

1. Πριν από την επιβολή διοικητικής κύρωσης το πρό¬ 
σωπο που εκπροσωπεί τη Διοίκηση του Τ.Ε.Α. καλείται, με 
γραπτή πρόσκληση, σε ακρόαση από την αρμόδια Υπη¬ 
ρεσία της Γ.Γ.Κ.Α., πέντε (5) πλήρεις ημέρες πριν από την 
ημέρατης ακρόασης. 

2. Το δικαίωμα ακρόασης συνίσταται στην παροχή δυ¬ 
νατότητας στο πρόσωπο ή τα πρόσωπα που άμεσα ή έμ¬ 
μεσα ασκούν διοίκηση ή διαχειρίζονται τα περιουσιακά 
στοιχεία του Τ.Ε.Α, να λάβουν γνώση των σχετικών απο¬ 
δείξεων και να αναπτύξουν γραπτά ή προφορικά τις από¬ 
ψεις τους ενώπιον του Υπουργού Εργασίας και Κοινωνι¬ 
κών Ασφαλίσεων, μέσα σε ένα (1) μήνα από την κοινοποί¬ 
ηση σ’ αυτά της σχετικής πρόσκλησης της αρμόδιας 
Υπηρεσίας της Γ.Γ.Κ.Α. Σε περίπτωση άρνησης ή άπρα¬ 
κτης παρόδου της προθεσμίας αυτής, θεωρείται ότι έχει 
εκπληρωθεί το δικαίωμα ακρόασης και είναι δυνατή η επι¬ 
βολή διοικητικής κύρωσης. 

3. Επιβολή διοικητικής κύρωσης, χωρίς προηγούμενη 
ακρόαση του θίγόμενου προσώπου είναι παράνομη. 


Άρθρο 5 

Διαδικασία επιβολής διοικητικών κυρώσεων - 
Δικαστική προστασία 

1. Ο Υπουργός Εργασίας και Κοινωνικών Ασφαλίσεων, 
επιβάλλειτις διοικητικές κυρώσεις με αιτιολογημένη από¬ 
φασή του, μετά από προηγούμενη ακρόαση του προσώ¬ 
που στο οποίο πρόκειται να επιβληθεί η διοικητική κύρω¬ 
ση, κατά τα οριζόμενα στο άρθρο 4 της παρούσας από¬ 
φασης. 

2. Προκειμένου να επιβληθεί οποιαδήποτε διοικητική 
κύρωση η αρμόδια Υπηρεσία της Γ.Γ.Κ.Α., υποβάλλει αι¬ 
τιολογημένη εισήγηση προς τον Υπουργό Εργασίας και 
Κοινωνικών Ασφαλίσεων στην οποία αναφέρονται αναλυ¬ 
τικά τα ακόλουθα: 

α) οι παραβάσεις νόμου ή οι παρεκκλίσεις στη λειτουρ¬ 
γία του Τ.Ε.Α., 

β) η εκτίμηση των κινδύνων που συνεπάγονται οι συγκε¬ 
κριμένες παραβάσεις ή παρεκκλίσεις, 

γ) τα μέτρα που πρέπει να ληφθούν και οι πιθανές συνέ- 
πειές τους, 

δ) ο μηχανισμός υλοποίησης των προτεινόμενων μέ¬ 
τρων καθώς και οι διαδικασίες ελέγχου των σχετικών απο¬ 
τελεσμάτων, 

ε) κάθε άλλο είδος παρέμβασης που κρίνεται αναγκαίο 
και 

στ) η πρότασή της για επιβολή συγκεκριμένης διοικητι¬ 
κής κύρωσης, ανάλογα με τη σοβαρότητα της παράβα¬ 
σης ή παρέκκλισης που έχει διαπιστωθεί. 

3. Η απόφαση του Υπουργού Εργασίας και Κοινωνικών 
Ασφαλίσεων κοινοποιείται στο πρόσωπο σε βάρος του 
οποίου επιβάλλεται η διοικητική κύρωση και στο Τ.Ε.Α., 
το οποίο διοικεί και δημοσιεύεται στην Εφημερίδα της 
Κυβερνήσεως στο δεύτερο τεύχος (Β') και καταχωρείται 
στη μερίδα του Τ.Ε.Α. στο μητρώο που τηρείται στη 
Γ.Γ.Κ.Α. του Υπουργείου Εργασίας και Κοινωνικών Ασφα¬ 
λίσεων. 

4. Η απόφαση του Υπουργού Εργασίας και Κοινωνικών 
Ασφαλίσεων με την οποία επιβάλλεται διοικητική κύρωση 
προσβάλλεται στα αρμόδια δικαστήρια. 

5. Η επιβολή των διοικητικών κυρώσεων που αναφέρο- 
νται στο άρθρο 1 της παρούσας απόφασης δεν αποκλείει 
για την ίδια παράβαση την επιβολή και των ποινικών κυ¬ 
ρώσεων που προβλέπονται από τη σχετική νομοθεσία. 

Άρθρο 6 

Σύσταση προς τη Διοίκηση του Τ.Ε.Α. 

Εάνη Διοίκηση του Τ.Ε.Α., παράτηνπροειδοποίηση που 
της έχει απευθυνθεί κατά τα οριζόμενα στο άρθρο 2 της 
παρούσας απόφασης, δεν έχει προβεί στη λήψη μέτρων 
εντός της καθορισμένης προθεσμίας, ο Υπουργός Εργα¬ 
σίας και Κοινωνικών Ασφαλίσεων δύναται να απευθύνει 
σύσταση προς τη Διοίκηση του Τ.Ε.Α. 

Δια της συστάσεως δύναται να ζητήσει από τη Διοίκηση 
του Τ.Ε.Α. τη λήψη των κατάλληλων διορθωτικών μέτρων 
για τη διασφάλιση των συμφερόντων των ασφαλισμένων 
και των δικαιούχων προσώπων, εντός προθεσμίας δέκα 
(10) ημερών. Σε περίπτωση μη συμμόρφωσής της λαμβά- 
νονται τα αναγκαία μέτρα για τον τερματισμό της δυσμε¬ 
νούς επιρροής που ασκούν τα πρόσωπα που άμεσα ή έμ¬ 
μεσα ασκούν διοίκηση ή διαχειρίζονται τα περιουσιακά 
στοιχεία του Τ.Ε.Α. 

Άρθρο 7 

Επιβολή χρηματικού προστίμου. 

Αναγκαστική διαχείριση του Τ.Ε.Α. 

Ο Υπουργός Εργασίας και Κοινωνικών Ασφαλίσεων, 
ύστερα από γνώμη της Εθνικής Αναλογιστικής Αρχής 
και με βάση τα οριζόμενα στις παραγράφους 1 και 2 του 
άρθρου 5 της παρούσας απόφασης, δύναται να επιβάλ¬ 
λει χρηματικό πρόστιμο, το ύψος του οποίου είναι ανά¬ 
λογο με το είδος της παράβασης, στο πρόσωπο που 
ασκεί άμεσα ή έμμεσα διοίκηση ή διαχειρίζεται τα περι¬ 
ουσιακά στοιχεία του Τ.Ε.Α. στις ακόλουθες περιπτώ¬ 
σεις: 

1. Στην περίπτωση που ρητά ή σιωπηρά (με την άπρακτη 
πάροδο μηνάς απάτην υποβολή σχετικής αίτησης) αρνεί- 
ται να ενημερώσει τα μέλη του Τ.Ε.Α. και τα δικαιούχο 
πρόσωπα σχετικά με: 

α) τις οικονομικές, τεχνικές και άλλες παραμέτρους της 
ασφαλιστικής σχέσης, 

β) τα δικαιώματα και τις υποχρεώσεις τους απάτη συμ¬ 
μετοχή τους στο Τ.Ε.Α. και ενδεικτικά για τους οικονομι¬ 
κούς, τεχνικούς και άλλους κινδύνους που συνδέονται με 
την ασφάλισή τους, 

γ) τις αλλαγές των κανόνων του συνταξιοδοτικού συ¬ 
στήματος, 

δ) το επιδιωκόμενο επίπεδο των συνταξιοδοτικών πα¬ 
ροχών, το επίπεδο των παροχών στην περίπτωση παύσης 
της απασχόλησης, 

ε) το φάσμα των επενδυτικών επιλογών εάν υπάρχουν 
και το υφιστάμενο χαρτοφυλάκιο επενδύσεων, όταν το 
μέλος επωμίζεται τον επενδυτικό κίνδυνο, 

στ) τον κίνδυνο και τις δαπάνες που συνδέονται με τις 
επενδύσεις, 

ζ) τις λεπτομέρειες μεταφοράς των ασφαλιστικών δι¬ 
καιωμάτων σε άλλο Τ.Ε.Α. στην περίπτωση λήξης της σχέ¬ 
σης εργασίας, 

η) την κατάσταση του Τ.Ε.Α και την τρέχουσα κατά¬ 
σταση όσον αφορά στη χρηματοδότηση των ατομικών 
(δεδουλευμένων) δικαιωμάτων που έχουν συσσωρευτεί 
και 

θ) τις αναγκαίες πληροφορίες για τις οφειλόμενες παρο¬ 
χές και τις αντίστοιχες επιλογές για τη καταβολή τους σε 
κάθε δικαιούχο κατά τη συνταξιοδότηση του ή όταν καθί¬ 
στανται ληξιπρόθεσμες άλλες παροχές, επιβάλλεται χρη¬ 
ματικό πρόστιμο μέχρι δέκα πέντε χιλιάδες (15.000,00) ευ¬ 
ρώ. 

2. Στηνπερίπτωση που ρητά ή σιωπηρά (μετην άπρακτη 
πάροδο μηνάς από την υποβολή σχετικής αίτησης) αρνεί- 
ται να χορηγήσει τουλάχιστον ετησίως και με δαπάνη του 
Τ.Ε.Α. βεβαίωση στους ασφαλισμένους για τις καταβλη- 
θείσες εισφορές και για τα δικαιώματά τους για τις παρο¬ 
χές, επιβάλλεται χρηματικό πρόστιμο ποσού μέχρι δέκα 
πέντε χιλιάδες (15.000,00) ευρώ. 

3. Στηνπερίπτωση που ρητά ή σιωπηρά (μετην άπρακτη 
πάροδο μηνάς από την υποβολή σχετικής αίτησης) αρνεί- 
ται να δώσει στην Ε.Α.Α. και στο Υπουργείο Εργασίας και 
Κοινωνικών Ασφαλίσεων πληροφορίες και στοιχεία για 
όλα τα θέματα που έχουν σχέση με τις δραστηριότητες 
του Τ. Ε.Α. και είναι απαραίτητα για τον έλεγχο βιωσιμότη¬ 
τας και οικονομικής λειτουργίας και την αποτελεσματική 
εποπτεία και ενδεικτικά, αν δεν δίδει πληροφορίες και 
στοιχεία για: 


α) τους ετήσιους λογαριασμούς και τις ετήσιες εκθέ¬ 
σεις, 

β) τις δηλώσεις των αρχών της επενδυτικής πολιτικής, 
γ) τις ενδιάμεσες εσωτερικές εκθέσεις, 
δ) τις μελέτες για τα πάγια και τις υποχρεώσεις, 
ε) τις αποδείξεις για τη συνοχή των αρχών της επενδυ¬ 
τικής πολιτικής, 

στ) τις αποδείξεις ότι οι εισφορές καταβλήθηκαν βάσει 
του προγράμματος, 

ζ) τις αναλογιστικές αποτιμήσεις και λεπτομερείς υπο¬ 
θέσεις εργασίας, 

η) τις εκθέσεις των προσώπων που είναι αρμόδια για τον 
έλεγχο των ετήσιων λογαριασμών και των ετήσιων εκθέ¬ 
σεων, 

θ) τις αντασφαλιστικές συμβάσεις και συνοπτικό σημεί¬ 
ωμα με τα χαρακτηριστικά τους, εφόσον απαιτείται αντα- 
σφάλιση του Τ.Ε.Α., επιβάλλεται χρηματικό πρόστιμο μέ¬ 
χρι δέκα πέντε χιλιάδες (15.000,00) ευρώ. 

4. Στην περίπτωση που παραλείπει να υποβάλλει εγκαί¬ 
ρως στην Ε.Α.Α. 

α) τις αρχές της επενδυτικής του πολιτικής ή δεν τρο¬ 
ποποιεί τη δήλωσή του μετά από κάθε σημαντική αλλαγή 
της επενδυτικής του πολιτικής ή δεν υποβάλλει τα στοι¬ 
χεία που προβλέπει ο νόμος για τις δηλώσεις της επενδυ¬ 
τικής πολιτικής, 

β) τις ετήσιες εκθέσεις και τις οικονομικές καταστάσεις 
(ισολογισμό, λογαριασμό αποτελεσμάτων χρήσης για κά¬ 
θε κίνδυνο - παροχή, ετήσια έκθεση της διοίκησης, ανα- 
λογιστική έκθεση, έκθεση ορκωτών ελεγκτών), 
γ) τα αποδεικτικά στοιχεία για τη συνοχή της επενδυ¬ 
τικής του πολιτικής, τις μελέτες για τη σχέση παγίων 
στοιχείων και υποχρεώσεων, τις αποδείξεις καταβολής 
των εισφορών και την αναλυτική κατάσταση των περιου¬ 
σιακών στοιχείων κατά τα οριζόμενα στο άρθρο 10 της 
Υ.Α. Φ.επαγγ.ασφ./οικ. 16/9.4.2003 (ΦΕΚ 462 Β'), επιβάλ¬ 
λεται χρηματικό πρόστιμο μέχρι δέκα πέντε χιλιάδες 
(15.000,00) ευρώ. 

5. Στην περίπτωση που το εν λόγω πρόσωπο ή το πρό¬ 
σωπο που συντάσσει κάθε είδους δηλώσεις, λογαρια¬ 
σμούς και εκθέσεις (ενδεικτικά, δηλώσεις επενδυτικής 
πολιτικής, μελέτες παγίων στοιχείων, υπολογισμός απο¬ 
θεμάτων και περιθωρίου φερεγγυότητας, ισολογισμοί και 
οικονομικά στοιχεία κ.λ.π.), δεν παρουσιάζει την ακριβή 
εικόνα των στοιχείων του ενεργητικού και παθητικού και 
της χρηματοοικονομικής θέσης του Τ.Ε.Α. ή αν οι κάθε εί¬ 
δους δηλώσεις, λογαριασμοί και εκθέσεις δεν έχουν συ¬ 
νταχθεί σύμφωνα με τις οικείες διατάξεις και οι πληροφο¬ 
ρίες που περιέχουν δεν είναι συνεπείς, περιεκτικές και 
ακριβείς, επιβάλλεται χρηματικό πρόστιμο μέχρι τριάντα 
χιλιάδες (30.000,00) ευρώ. 

6. Στηνπερίπτωση που το εν λόγω πρόσωπο αναθέτειτη 
σύνταξη αναλογιστικών μελετών σε πρόσωπο που δεν 
έχει την απαιτούμενη από τη σχετική νομοθεσία άδεια 
αναλογιστή ή έχει αναθέσει καθήκοντα διαχειριστή ή θε- 
ματοφύλακα των περιουσιακών στοιχείων του Τ.Ε.Α. σε 
πρόσωπα που δεν έχουν τις απαιτούμενες από το νόμο 
άδειες καθώς και τα απαραίτητα προσόντα, επιβάλλεται 
χρηματικό πρόστιμο μέχρι τριάντα χιλιάδες (30.000,00) 
ευρώ. 

7. Στην περίπτωση που τη διοίκηση ή τη διαχείριση 
ασκούν συλλογικά περισσότερα πρόσωπα, το χρηματικό 
πρόστιμο που προβλέπεται στο παρόν άρθρο επιβάλλε¬ 
ται σε βάρος κάθε ενός προσώπου ξεχωριστά. 

8. Στην περίπτωση που έχουν διαπραχθεί περισσότερες 
παραβάσεις επιβάλλεται αυτοτελές πρόστιμο για κάθε 
μία από αυτές. 

9. Ο Υπουργός Εργασίας και Κοινωνικών Ασφαλίσεων 
επιβάλλει στο διπλάσιο, ανάλογα με την περίπτωση, το 
ποσό του χρηματικού προστίμου που προβλέπεται στο 
παρόν άρθρο, εφόσον το πρόσωπο που άμεσα ή έμμεσα 
διοικεί ή διαχειρίζεται τα περιουσιακά στοιχεία του 
Τ.Ε.Α. κληθεί με αιτιολογημένη πράξη του να συμμορ¬ 
φωθεί με τις υποχρεώσεις του και δεν το πράξει εντός 
προθεσμίας που δεν μπορεί να είναι μεγαλύτερη από 
τριάντα ημέρες. 

10. Μετά την πάροδο άπρακτης της προθεσμίας που 
ορίζεται στην παράγραφο 9 του παρόντος άρθρου ο 
Υπουργός Εργασίας και Κοινωνικών Ασφαλίσεων έχει το 
δικαίωμα να παύσει τη διοίκηση του Τ.Ε.Α. και να ορίσει 
προσωρινή διοίκηση, προκειμένου το Τ.Ε.Α. να συμμορ¬ 
φωθεί με τις υποχρεώσεις του για ενημέρωση των ασφα¬ 
λισμένων και των δικαιούχων προσώπων και για χορήγη¬ 
ση πληροφοριών και στοιχείων κατά τις παραγράφους 1, 
2, 3, 4, 5 και 6 του παρόντος άρθρου. Η προσωρινή διοί¬ 
κηση υποχρεούται άμεσα και σύμφωνα με τις διατάξεις 
του καταστατικού του Τ.Ε.Α. να κινήσει τις διαδικασίες για 
την ανάδειξη νέας διοίκησης. 

11. Στις περιπτώσεις των παραγράφων 5 και 6 του πα¬ 
ρόντος άρθρου ο Υπουργός Εργασίας και Κοινωνικών 
Ασφαλίσεων, μετά γνώμη της Ε.Α.Α., χάριν προστασίας 
των συμφερόντων των ασφαλισμένων και δικαιούχων 
προσώπων, δύναται να συντμήσει τις προβλεπόμενες 
προθεσμίες σε ένα (1) μήνα συνολικά. 

12. Τα χρηματικά πρόστιμα του παρόντος άρθρου ανα¬ 
προσαρμόζονται με απόφαση του Υπουργού Εργασίας 
και Κοινωνικών Ασφαλίσεων και κατατίθενται υπέρ του 
Ελληνικού Δημοσίου στην Τράπεζα της Ελλάδας. 

Άρθρο 8 

Απαγόρευση διάθεσης παγίων στοιχείων 
του ενεργητικού του Τ.Ε.Α. 

Ο Υπουργός Εργασίας και Κοινωνικών Ασφαλίσεων, 
ύστερα από γνώμη της Εθνικής Αναλογιστικής Αρχής και 
με βάση τα οριζόμενα στις παραγράφους 1 και 2 του άρ¬ 
θρου 5 της παρούσας απόφασης, δύναται να απαγορεύ¬ 
σει την ελεύθερη διάθεση των στοιχείων του ενεργητικού 
του Τ.Ε.Α. στις ακόλουθες περιπτώσεις: 

α) εάν το Τ.Ε.Α. δεν έχει συστήσει επαρκή τεχνικά απο- 
θεματικά όσον αφορά στο σύνολο της ασφαλιστικής δρα- 
στηριότητάςτου ή δεν διαθέτει επαρκή πάγια στοιχεία για 
να καλύψει τα τεχνικά αποθεματικά, 

β) εάν το Τ.Ε.Α. δεν έχει προβεί σε επαρκή αντασφαλι- 
στική κάλυψη, εφόσον απαιτείται τέτοια κάλυψη και 

γ) εάν το Τ.Ε.Α. δεν κατέχει τα προβλεπόμενα από τη 
σχετική νομοθεσία κεφάλαια. 

Άρθρο 9 

Ανάκληση της εγκριτικής υπουργικής απόφασης 
για τη σύσταση και λειτουργία του Τ.Ε.Α. 

1. Ο Υπουργός Εργασίας και Κοινωνικών Ασφαλίσεων, 
ύστερα από γνώμη της Εθνικής Αναλογιστικής Αρχής και 
με βάση τα οριζόμενα στις παραγράφους 1 και 2 του άρ¬ 
θρου 5 της παρούσας απόφασης, δύναται να ανακαλέσει 
οριστικάτηνεγκριτική υπουργική απόφαση σύστασης και 
λειτουργίας του Τ.Ε.Α. στις εξής περιπτώσεις: 


α) εάντο Τ.Ε.Α. δεν προστατεύει επαρκώς τα συμφέρο¬ 
ντα των ασφαλισμένων και των δικαιούχων προσώπων, 
β) εάν η διοίκηση ή η διαχείριση του Τ.Ε.Α. έχει ανατεθεί 
σε πρόσωπα που έχουν καταδικασθεί ποινικά ή πειθαρχι¬ 
κά από τις οικείες επαγγελματικές ενώσεις για πράξεις 
που αφορούν στην εκ μέρους τους διαχείριση των συμ¬ 
φερόντων που τους έχουν ανατεθεί, 
γ) εάν το Τ.Ε.Α. δεν πληροί πλέον τους όρους λειτουρ¬ 
γίας, κατά τα οριζόμενα στο άρθρο 10 της Υ.Α. Φ.επαγγ. 
ασφ./οικ. 16/9.4.2003 (ΦΕΚ462 Β'), 
δ) εάν το Τ.Ε.Α. δεν λειτουργεί σύμφωνα με τον «κανό¬ 
να της συνετής διαχείρισης» και με βάση τους εφαρμο¬ 
στέους κανόνες δικαίου, 

ε) εάντο Τ.Ε.Α., σε περίπτωση διασυνοριακής δραστη¬ 
ριότητας, δεν τηρεί τις απαιτήσεις όσον αφορά την κοι¬ 
νωνική και εργατική νομοθεσία του κράτους μέλους υπο¬ 
δοχής στον τομέα των επαγγελματικών συντάξεων, 
στ) εάν διαπιστωθεί ότι έχουν εκλείψει ή ατονήσει σε με¬ 
γάλο βαθμό οιλόγοι για τους οποίους έγινε η σύσταση και 
λειτουργία του Τ.Ε.Α. 

2. Στην περίπτωση ανάκλησης της εγκριτικής υπουργι¬ 
κής απόφασης σύστασης και λειτουργίας του Τ.Ε.Α. οιεκ- 
καθαριστές του Ταμείου διορίζονται με βάση το καταστα¬ 
τικό του εντός πέντε (5) ημερών από την κοινοποίηση 
προς το Τ.Ε.Α. της ανακλητικής υπουργικής απόφασης. 
Μετά την παρέλευση άπρακτης της πενθήμερης προθε¬ 
σμίας ο Υπουργός Εργασίας και Κοινωνικών Ασφαλίσεων 
διορίζει εκκαθαριστές. 

Άρθρο 10 

Υποχρεώσεις ορκωτών ελεγκτών 

1. Οι ορκωτοί ελεγκτές υποχρεούνται να γνωστοποιούν 
στον Υπουργό Εργασίας και Κοινωνικών Ασφαλίσεων κά¬ 
θε απόφαση ή γεγονός που περιήλθε σε γνώση τους κα¬ 
τά την άσκηση της αποστολής τους, εφόσον αυτή η από¬ 
φαση ή το γεγονός είναι δυνατόν: 

α) να αποτελέσει ουσιαστική παράβαση των νομοθετι¬ 
κών ή κανονιστικών διατάξεων που θεσπίζουν τις προϋ¬ 
ποθέσεις λειτουργίας ή διέπουν ειδικά την άσκηση δρα¬ 
στηριότητας των Τ.Ε.Α., 

β) να θίξει τη συνέχεια της ασφαλιστικής δραστηριότη¬ 
τας του Τ.Ε.Α. ή να οδηγήσει σε άρνηση της έγκρισης λο¬ 
γαριασμών ή σε διατύπωση επιφυλάξεων. 

2. Η ίδια υποχρέωση ισχύει για τα πρόσωπα αυτά όσον 
αφορά τα γεγονότα καιτις αποφάσεις των οποίων έλαβαν 
γνώση σε εκτέλεση εντολής ελέγχου, η οποία πραγματο¬ 
ποιείται σε μία επιχείρηση (θυγατρική) που έχει στενούς 
δεσμούς με το εν λόγω Τ.Ε.Α. 

3. Η γνωστοποίηση στον Υπουργό Εργασίας και Κοινω¬ 
νικών Ασφαλίσεων γεγονότων ή αποφάσεων που αναφέ- 
ρονται στις παραγράφους 1 και 2 του παρόντος άρθρου 
από τα οριζόμενα στις ίδιες παραγράφους πρόσωπα, δεν 
αποτελεί παράβαση τυχόν περιορισμού γνωστοποίησης 
πληροφοριών που επιβάλλεται από σύμβαση ή νομοθετι¬ 
κή ή κανονιστική ή διοικητική διάταξη και δεν συνεπάγε¬ 
ται καμία ευθύνη για τα πρόσωπα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

Αριθ. 08/ΔΤΑ/1126 (2) 

Τροποποίηση της 08/ΔΤΑ/4249/1998 (ΦΕΚ 782/τ.Β'/ 
29.7.1998) απόφασης για σύσταση Νομικού Προσώ¬ 
που με την επωνυμία «Κέντρο Νεότητας-Αθλητισμού» 
του Δήμου Αρτέμιδος, όπως τροποποιήθηκε με την 
0 8/ΔΤ Α/23820/2001 όμοιάτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/1995 
(ΦΕΚ 231/Α'). 

2) Τις διατάξεις του Ν.2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 107/ 
Α/30.5.97). 

3) Τις ρυθμίσειςτου άρθρου 29Ατου Ν. 1558/1985που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Τ ην 08/ΔΤ Α/4249/1998 (ΦΕΚ782/τ.Β'/29.7.1998) από¬ 
φαση μας για σύσταση Νομικού Προσώπου με την επω¬ 
νυμία «Κέντρο Νεότητας - Αθλητισμού» του Δήμου Αρτέ¬ 
μιδος, όπως τροποποιήθηκε με την 08/ΔΤΑ/23820/ 2001 
όμοιάτης. 

5) Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γραμματέα Περιφέρειας» στο Γενικό Διευθυντή της Πε¬ 
ριφέρειας Αττικής. 

6) Την 365/2003 αποφάσεις του Δημοτικού Συμβουλίου 
Αρτέμιδος, αποφασίζουμε: 

Τροποποιούμε την 08/ΔΤΑ/4249/1998 (ΦΕΚ 782/τ.Β7 
29.7.1998) απόφασή μας για σύσταση Νομικού Προ¬ 
σώπου με την επωνυμία «Κέντρο Νεότητας - Αθλητι¬ 
σμού» του Δήμου Αρτέμιδος, όπως τροποποιήθηκε με 
την 08/ ΔΤΑ/23820/2001 όμοιά της, ως προς το άρθρο 
3 αυτής, προσθέτοντας στους σκοπούς του Κέντρου 
Νεότητας -Αθλητισμού την παράγραφο (ε), ως εξής: 

3)Σκοπός 

ε) Η υλοποίηση Κοινοτικών Προγραμμάτων και Προ¬ 
γραμμάτων του Υφυπουργείου Νέας Γενιάς. 

Κατά τα λοιπά ισχύει η 08/ΔΤΑ/4249/1998 (ΦΕΚ 782/ 
τ.Β'/29.7.1998) απόφασή μας για σύσταση Νομικού Προ¬ 
σώπου με την επωνυμία «Κέντρο Νεότητας -Αθλητισμού» 
του Δήμου Αρτέμιδος, όπως τροποποιήθηκε με την 
08/ΔΤΑ/23820/2001 όμοιάτης. 

Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Αρτέ¬ 
μιδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 08/ΔΤΑ/26510/03 (3) 

Σύσταση Νομικού Προσώπου με το όνομα «Σχολική Επι¬ 
τροπή 3ου Γυμνασίου Δήμου Γέρακα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν.1894/1990 (ΦΕΚ 
110/Α') και του άρθρου 203 του Π.Δ. 410/1995 (ΦΕΚ 231/ 
Α'). 

2) Τις διατάξεις του Ν.2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

3) Τις ρυθμίσειςτου άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γ ραμματέα Περιφέρειας» στο Γ ενικό Διευθυντή της Περι¬ 
φέρειας Αττικής. 

5) Τις 99 και 132/2003 αποφάσεις του Δημοτικού Συμ¬ 
βουλίου Γέρακα, αποφασίζουμε: 

1) Συστήνουμε στο Δήμο Γέρακα του Νομού Αττικής νο¬ 
μικό πρόσωπο με το όνομα «Σχολική Επιτροπή 3ου Γ υ¬ 
μνασίου Δήμου Γέρακα». 

2) Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας - θέρμανσης και φω¬ 
τισμού, ύδρευσης, τηλεφώνου, αποχέτευσης, αναλωσί¬ 
μων υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση του διδακτηρίου. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία της και γενικό¬ 
τερα όλα τα μέτρα που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3) Διοίκηση του νομικού προσώπου: 

Τ ο νομικό πρόσωπο διοικείται από πενταμελές Διοικητι¬ 
κό Συμβούλιο αποτελούμενο από: 

α) Τον Πρόεδρο που είναι ο Δήμαρχος ή άλλο πρόσωπο 
αιρετό ή μη, που ορίζεται από το Δήμαρχο. 

β) Τον εκάστοτε Δ/ντή του 3ου Γ υμνασίου Γέρακα, ως 
ταμία. 

γ) Τον εκπρόσωπο του Συλλόγου Γονέων και Κηδεμό¬ 
νων. 

δ) Έναν εκπρόσωπο του δεκαπενταμελούς Συμβουλίου 
των μαθητών. 

ε) Ένα δημότη. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
δημοτικής περιόδου. 

Το Δ.Σ. εκλέγει Αντιπρόεδρο και Γ ραμματέα. 

4) Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

δ) Πρόσοδοι από την περιουσία του. 

ε) Περιουσία. 

5) Το νομικό πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

6) Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Γέρακα, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 08/ΔΤΑ/26511/03 (4) 

Σύσταση Νομικού Προσώπου με το όνομα «Σχολική Επι¬ 
τροπή 2ου Λυκείου Δήμου Γ έρακα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν.1894/1990 (ΦΕΚ 
ΙΙΟ/Α') και του άρθρου 203 του Π.Δ.410/1995 (ΦΕΚ 231/ 
Α'). 

2) Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 107/ 
Α/30.5.97). 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γραμματέα Περιφέρειας» στο Γενικό Διευθυντή της Πε¬ 
ριφέρειας Αττικής. 

5) Τις 98 και 131/2003 αποφάσεις του Δημοτικού Συμ¬ 
βουλίου Γέρακα, αποφασίζουμε: 

1) Συστήνουμε στο Δήμο Γέρακα του Νομού Αττικής νο¬ 
μικό πρόσωπο με το όνομα «Σχολική Επιτροπή 2ου Λυκεί¬ 
ου Δήμου Γ έρακα». 

2) Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας - θέρμανσης και φω¬ 
τισμού, ύδρευσης, τηλεφώνου, αποχέτευσης, αναλωσί¬ 
μων υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση του διδακτηρίου. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτή ριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία της και γενικό¬ 


τερα όλα τα μέτρα που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3) Διοίκηση του νομικού προσώπου: 

Το νομικό πρόσωπο διοικείται από πενταμελές Διοικητι¬ 
κό Συμβούλιο αποτελούμενο από: 

α) Τον Πρόεδρο που είναι ο Δήμαρχος ή άλλο πρόσωπο 
αιρετό ή μη, που ορίζεται από το Δήμαρχο. 

β) Τον εκάστοτε Δ/ντή του 2ου Λυκείου Γ έρακα, ως τα¬ 
μία. 

γ) Τον εκπρόσωπο του Συλλόγου Γονέων και Κηδεμό¬ 
νων. 

δ) Έναν εκπρόσωπο του δεκαπενταμελούς Συμβουλίου 
των μαθητών. 

ε) Ένα δημότη. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
δημοτικής περιόδου. 

Το Δ.Σ. εκλέγει Αντιπρόεδρο και Γ ραμματέα. 

4) Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

δ) Πρόσοδοι από την περιουσία του. 

ε) Περιουσία. 

5) Το νομικό πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

6) Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Γ έρακα, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 08/Δ.Τ.Α./373 (5) 

Σύσταση Νομικού Προσώπου με το όνομα «Σχολική Επι¬ 
τροπή Νηπιαγωγείων Πόλης Μαρκοπούλου και Πόρτο 
Ράφτη Δήμου Μαρκοπούλου Μεσογαίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν. 1894/1990 (ΦΕΚ 
11Ο/Α') και του άρθρου 203του Π.Δ. 410/1995 (ΦΕΚ231/Α'). 

2) Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων Τοπικής Αυτ/σης και άλλες διατάξεις». 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 

μεταβίβαση εξουσίας υπογραφής «Με εντολή Γενικού 
Γραμματέα Περιφέρειας» στο Γενικό Διευθυντή της Περι¬ 
φέρειας Αττικής. 

5) Την 285/2003 απόφαση του Δημοτικού Συμβουλίου 
Μαρκοπούλου Μεσογαίας, αποφασίζουμε: 

1) Συστήνουμε στο Δήμο Μαρκοπούλου Μεσογαίας του 
Νομού Αττικής Νομικό Πρόσωπο με το όνομα «Σχολική 
Επιτροπή Νηπιαγωγείων Πόλης Μαρκοπούλου και Πόρτο 
Ράφτη Δήμου Μαρκοπούλου Μεσογαίας». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών επίπλων, εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3) Διοίκηση του Νομικού Προσώπου: 

Το Νομικό Πρόσωπο διοικείται από 13μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο. 

β) Τους εκάστοτε Διευθυντές του 1ου, 2ου και 3ου Νη¬ 
πιαγωγείου Μαρκοπούλου και του 1ου και 2ου Νηπιαγω¬ 
γείου Πόρτο Ράφτη. 

γ) Τους εκπροσώπους του Συλλόγου Γονέων και Κηδε¬ 
μόνων των Νηπιαγωγείων. 

δ) Δύο (2) Δημοτικούς Συμβούλους που ορίζονται με 
απόφαση του Δημοτικού Συμβουλίου. 

Η θητείατων μελώντουΔ.Σ. ακολουθείτην δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
δημοτικής περιόδου. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η εκάστοτε επιχορήγηση του Κράτους. 

γ) Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Μαρ¬ 
κοπούλου Μεσογαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 08/Δ.Τ.Α./380 (6) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Δημοτικού 
Σχολείου Πόρτο Ράφτη και Νηπιαγωγείων Πόρτο Ρά¬ 
φτη και Πόλης Μαρκοπούλου στο Δήμο Μαρκοπού¬ 
λου Μεσογαίας» (ΦΕΚ743/τ.Β'/17.9.1991). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν.1894/1990 (ΦΕΚ 
110/Α') και του άρθρου 203 του Π.Δ. 410/1995 (ΦΕΚ 231/ 
Α'). 

2) Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων Τοπικής Αυτ/σης και άλλες διατάξεις». 

3) Τις ρυθμίσειςτου άρθρου 29Ατου Ν. 1558/1985που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την 21978/1991 απόφαση του Νομάρχη Ανατολικής 
Αττικής για σύσταση του νομικού προσώπου με το όνομα 
«Σχολική Επιτροπή Δημοτικού Σχολείου Πόρτο Ράφτη και 
Νηπιαγωγείων Πόρτο Ράφτη και Πόλης Μαρκοπούλου 
στο Δήμο Μαρκοπούλου Μεσογαίας». 

5) Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γραμματέα Περιφέρειας» στο Γενικό Διευθυντή της Πε¬ 
ριφέρειας Αττικής. 

6) Την 284/2003 απόφαση του Δημοτικού Συμβουλίου 
Μαρκοπούλου Μεσογαίας, αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με το όνομα «Σχολική Επιτροπή Δημοτικού Σχο¬ 
λείου Πόρτο Ράφτη και Νηπιαγωγείων Πόρτο Ράφτη και 
Πόλης Μαρκοπούλου στο Δήμο Μαρκοπούλου Μεσο- 
γαίας», ως ακολούθως: 

1) Συστήνουμε στο Δήμο Μαρκοπούλου Μεσογαίαςτου 
Νομού Αττικής Νομικό Πρόσωπο με το όνομα «Σχολική 
Επιτροπή Δημοτικών Σχολείων Πόρτο Ράφτη Δήμου Μαρ¬ 
κοπούλου Μεσογαίας». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών επίπλων, 
εξοπλισμού και γενικά των διδακτή ριακών εγκαταστά¬ 
σεων. 

δ) Η φροντίδα για την εξεύρεση άλλωνπόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3) Διοίκηση του Νομικού Προσώπου: 

Το Νομικό Πρόσωπο διοικείται από επταμελές Διοικητι¬ 
κό Συμβούλιο αποτελούμενο από: 




4928 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο. 

β) Τους εκάστοτε Διευθυντές των Δημοτικών Σχολείων 
Πόρτο Ράφτη. 

γ) Τους εκπροσώπους των Συλλόγων Γονέων και Κηδε¬ 
μόνων. 

δ) Δύο (2) Δημοτικούς Συμβούλους που ορίζονται με 
απόφαση του Δημοτικού Συμβουλίου. 

Η θητεία των μελών το υ Δ. Σ. ακολο υθεί τη ν δη μοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
δημοτικής περιόδου. 

4) Πόροιτου Νομικού Προσώπου είναι: 

α) Η ετήσια επιχορήγηση του Δήμου. 

β) Η εκάστοτε επιχορήγηση του Κράτους. 

γ) Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Μαρ- 
κοπούλου Μεσογαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ.313 (7) 

Τροποποίηση της 14579/4.12.2003 απόφασης του Γενι¬ 
κού Γ ραμματέα Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 Π.Δ. 410/95. 

2. Τις διατάξεις του Ν. 2503/97. 

3. Την 161238/10.5.2001 απόφαση του Γεν. Γραμματέα 
Περιφέρειας Θεσσαλίας (ΦΕΚ 597/τ.Β'/21.5.2001) περί 
εξουσιοδότησης Προϊσταμένου Δ/σης Τοπ. Αυτ/σης & 
Δ/σης Μαγνησίας για υπογραφή εγγράφων. 

4. Την 14579/4.12.2003 απόφασή μας περί συγχώνευ¬ 
σης 3 Ν.Π.Δ.Δ. σε ένα με την επωνυμία «Οργανισμός Κέ¬ 
ντρου Εκπαίδευσης Παιδιού Δήμου Βόλου». 

5. Την 613/203 απόφαση Δημοτικού Συμβουλίου Βόλου, 
αποφασίζουμε: 

Τροποποιούμε την 14579/4.12.2003 απόφασή μας με 
την οποία συγχωνεύθηκαν 3 Ν.Π.Δ.Δ. του Δήμου Βόλου 
σε ένα με την επωνυμία «Οργανισμός Κέντρου Εκπαίδευ¬ 
σης Παιδιού Δήμου Βόλου», ωςπροςτιςπαρ. β&ετου άρ¬ 
θρου 6 ως εξής: 

«β) Τέσσερις (4) Δημοτικούς Συμβούλους 

ε) Οκτώ (8) πολίτες κατοίκους του Δήμου Βόλου, με πεί¬ 
ρα ή γνώσεις με το αντικείμενο του νομικού προσώπου. 

Με την παρούσα απόφαση δεν προκαλείται δαπάνη 
στον προϋπολογισμό του Δήμου Βόλου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 19 Ιανουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




